open-index/open-wikipedia-markdown huggingface dataset:
Martha (film)

***Martha*** er en dansk familie-komedie fra 1967 regissert av Erik Balling. Den er ansett som en stor dansk kultkomedie, og den er elsket av mange skandinaviske sjømenn.

## Handling
«Martha» er et veldig gammelt og rustet dampskip som seiler i Middelhavet og nesten er glemt av sitt danske skipsrederi. Mannskapet om bord drar fordel av dette og lever et veldig komfortabelt og luksuriøst liv om bord. De får imidlertid økonomiske problemer, og må bruke en del av hyren for ikke å få for stor ubalanse i regnskapet (som de forøvrig leverer alt for sent hver måned, og fikser på så det ser «bra ut»). En dag får skipsrederen plutselig behov for å være med om bord. Han er veldig gammeldags og disiplinert, og veldig lite fornøyd med hvordan båten ser ut. Mannskapet viser seg imidlertid nyttige da de kan slå det norske skipet «Harald» i et kappløp for å kunne tegne kontrakt med en oljesheik.

## Annet
* Manus-forfatterne Bahs og Balling samarbeidet senere om manus til de danske *[[Olsenbanden]]*-filmene. Martha blir sett på som «forløperen» til disse, der de to manusforfatterne kunne prøve ut sitt samarbeid.
* Ryktene sier at sjømennene ikke *spilte* fulle i den kjente restaurantscenen, men at de faktisk *var* så fulle som de gir intrykk av i filmen.

## Skuespillere
* Ove Sprogøe som Hovmester Watson
* Morten Grunwald som ingeniør Knud Hansen
* Poul Reichhardt som ingeniør Brovst
* Poul Bundgaard som ingeniør Alf
* Karl Stegger som kaptein Peter Nielsen
* Preben Kaas som en kokk
* Helge Kjærulff-Schmidt som Skipsreder O.P. Andersen
* Lily Weiding som Frk. Bruun
* Hanne Borchsenius som Lone Andersen
* Eleni Anousaki som Laura
* Henrik Wiehe som styrmann
* Birger Jensen som Halfdan
* Paul Hagen som telegraf-operatør Marius Knudsen
* Bjørn Puggaard-Müller som Johansen
* Gunnar Bigum som regnskap-ansvarlig
* Holger Vistisen som dør-mann
* Sverre Wilberg som skipsreder Amundsen
* Sotiris Moustakas som Hector
* Antonis Papadopoulos som Aias
* Odd Wolstad som kaptein
* Lone Luther som en rengjøringsdame
* Stavros Christofides som fyrbøter Alexander

## Referanser


## Eksterne lenker
*
Det forsømte forår (film)

***Det forsømte forår*** er en dansk dramafilm fra 1993 regissert av Peter Schrøder. Den er basert på romanen *[[Det forsømte forår]]* av Hans Scherfig.

## Handling
På 25-årsjubileet etter videregående husker noen av de blomstrende elevene skoledagene som lykkelige. I virkeligheten var det stikk motsatt. Skolen var et galehus der lærerne, spesielt «Blomme», plaget elevene. Som et resultat var det en av elevene som ble morder.

## Priser
Frits Helmuth vant Bodilprisen for beste mannlige hovedrolle i 1994 og Jesper Langberg Bodilprisen for beste mannlige birolle. 
Helmuth vant også Robertprisen for årets mannlige hovedrolle.

## Rolleliste

## Referanser

 

## Eksterne lenker
*
Q-gjengen

***Q-gjengen*** (originaltittel: *Home on the Range*) er en animert fantasy-western-komedie for barn fra 2004 produsert av Disney-konsernet. Filmen handler om tre kyr som må fange en beryktet kvegtyv for å hindre at gården deres går konkurs.    

Den er den 44. i rekken av Disneys klassikere.  

*Q-gjengen* ble ingen publikumsuksess.  

## Handling
Da en utkastelsesordre dukker opp på inngangsporten til «Patch of Heaven dairy farm» bestemmer tre av kyrne seg for å hindre at gården deres blir tatt fra dem. For å få til dette må de fange «Alameda Slim», en kutyv som har en pris på hodet sitt.

## Om filmen

### Popularitet og økonomi
*Q-gjengen* ble ingen publikumssuksess, men gjorde det overraskende bra i Frankrike. Den innbrakte $104 millioner på verdensbasis, hvorav $50 millioner i USA.

Produksjonskostnadene var på $110 millioner.

### Anmelderne
Den fikk blandet mottakelse av anmelderne, noe som gjenspeiles i at den har fått 53 % på Rotten Tomatoes. Roger Ebert gav den 2,5 av 3 stjerner, mens Leonard Maltin gav den 3 av 4 stjerner.

Også de norske anmelderne gav den blandet mottakelse.

## Rolleliste (stemmer)

## Referanser


## Eksterne lenker
* 
*
Engelen på høyre skulder

***Engelen på høyre skulder*** (orig: *Fararishtay kifit rost*) er en tadsjikisk film fra 2002, regissert av Djamshed Usmonov. Filmen var i 2002 utvalgt til sidekonkurransen Un Certain Regard under Cannes filmfestival. Filmen vant også Auroraprisen og Don Quijote-prisen under Tromsø Internasjonale Filmfestival året etter, noe som sørget for at den ble vist på norske kinoer.

## Handling
Filmen ble produsert i den tadsjikiske byen Asht. Etter å ha sonet en lengre fengselsstraff, kommer en ubarmhjertig mann tilbake til hjembygda. Når han forsøker å hjelpe moren sin til å dø med verdighet, tåler mannen en rekke sammenstøt med de urokkelige landsbyboerne som forventer at han skal betale alle pengene han skylder til dem. 

## Eksterne lenker
*
Service canadien du renseignement de sécurité

**Service canadien du renseignement de sécurité** (**SCRS**, engelsk: **Canadian Security Intelligence Service** (**CSIS**)) er Canadas sivile etterretningsorganisasjon som innhenter, overvåker og analyserer informasjon om rikets sikkerhet. Etatens ansvarsområde omfatter både nasjonal og internasjonal etterretning.

SCRS ble opprettet i 1984 etter en anbefaling fra en granskningskommisjon, som ble nedsatt etter at det ble kjent at det føderale politiet hadde utført flere ulovlige handlinger i forbindelse med sin etterretningsvirksomhet. Kommisjonen anbefalte at ansvaret for etterretning ble fjernet fra politiet og lagt til en ny, sivil etat uten politimyndighet.

SCRS er underlagt Ministère de la Sécurité publique et de la Protection civile du Canada. Tilsyn med SCRS føres av et uavhengig organ, Comité de surveillance des activités de renseignement de sécurité.

## Eksterne lenker
*
Jean-Pierre Papin

**Jean-Pierre Papin** (født 1963) er en fransk fotballtrener og tidligere fotballspiller. Han ble tildelt prisen *[[Ballon d'Or]]* i 1991 som europeisk fotballs beste fotballspiller.

Som landslagsspiller for  scoret Papin 30 mål på 54 kamper. Han deltok i VM i Mexico i 1986 (der Frankrike tok bronse), og i EM i Sverige i 1992. Han var også i den franske troppen som tok OL-gull i 1984. Papin spilte sin siste landskamp i 1995.

På klubbnivå spilte han for FC Valenciennes, Club Brugge, Olympique Marseille, AC Milan, Bayern München, Bordeaux og Guingamp. Hos  var han nøkkelspiller på et lag som dominerte fransk klubbfotball i siste halvdel av 1980-tallet og første halvdel av 1990-tallet.

I mai 2006 overtok Papin treneransvaret for RC Strasbourg etter Jacky Duguépéroux. Tidligere trente han amatørlaget til FC Bassin Arcachon.

## Referanser


## Eksterne lenker
* 
*  Jean-Pierre Papin – Fédération Française de Football
* Profil hos det franske fotballforbundet
Husband E. Kimmel

**Husband Edward Kimmel** (født 26. februar 1882, død 14. mai 1968) var en amerikansk marineoffiser og admiral i US Navy. Han er mest kjent for å være kommandant for US Navys stillehavsflåte da japanerne angrep Pearl Harbor i 1941.

Kimmel og general Walter Short ble sammen holdt delvis ansvarlige for at beredskapen var for dårlig da japanerne angrep Hawaii. Kimmels militære karriere var dermed over. Men i 1999, lenge etter hans død, erklærte et flertall i Senatet at han ikke kunne holdes ansvarlig for nederlaget, ettersom han ikke hadde fått videreformidlet vesentlig informasjon som var kjent i Washington D.C.

## Liv og virke
### Bakgrunn
Husband E. Kimmel ble født i Henderson, Kentucky og ble uteksaminert fra U.S. Naval Academy i 1904. 

### Karriere
Før han ble stabsoffiser tjenestegjorde han på flere slagskip, kommanderte to jagerdivisjoner, en jagerskvadron og slagskipet USS «New York» (BB-34). Han hadde også flere viktige stillinger som stabsoffiser og i marinedepartementet og gjennomførte marinens stabsskole.

Etter å ha blitt utnevnt til kontreadmiral i 1937 ble han beordret som sjef for syvende krysserdivisjon, etter et tokt til Sør-Amerika ble han så i 1939 sjef for krysserne i slagstyrken. I februar 1941 ble han sjef for US Navys stillehavsflåte, med midlertidig rang som admiral. Kimmel førte kommando fra den fremskutte basen på Pearl Harbor og ledet flåten i omfattende øvelser før utbruddet av stillehavskrigen.

Sammen med hærsjefen på Hawaii, generalløytnant Walter Short ble admiral Kimmel en syndebukk for USAs manglende beredskap før angrepet på Pearl Harbor og deres karrierer ble ødelagt. Kimmel ble avløst fra sin stilling som sjef for stillehavsflåten i midten av desember 1941 og han gikk tilbake til graden kontreadmiral. 

Kontreadmiral Kimmel døde i Groton, Connecticut den 14. mai 1968. 

## Rehabilitering
Den 25. mai 1999 vedtok USAs senat en resolusjon som frikjente Kimmel og Short

:*«De mottok ikke viktig etterretningsinformasjon som var tilgjengelig i [[Washington, DC]]*»

uttalte senator William V. Roth jr. (R-DE), og sa at de to hadde blitt gjort til syndebukker av Pentagon. Senator Strom Thurmond (R-Sc) kalte Kimmel og Short for «*de to siste ofrene for Pearl Harbor*» http://www.thenewamerican.com/focus/military/pearl_senate_vote.htm 

## Referanser


## Eksterne lenker
* History.navy.mil biografi over Kimmel (engelsk)
* Nettsted opprettet av barnebarnet (engelsk)
* Admiral Kimmels beretning (engelsk)
Heidi Klum

**Heidi Klum** (født 1973) er en tysk supermodell, skuespillerinne, motedesigner, TV-produsent og artist. Hun ble født i Bergisch Gladbach i Nordrhein-Westfalen i Tyskland.

## Karriere
Klum ble kjent etter at hun opptrådte i *[[Sports Illustrated]]*s badedraktnummer og en *[[Victoria's Secret]]*-katalog. I tillegg til å være modell har hun opptrådt i flere TV-serier, inkludert *[[Spin City]]* og *[[Sex og singelliv]]*. Hun hadde også rollen som en temperamentsfull frisør i filmen *[[Blow Dry]]*, en kjempe i filmen *[[Den forheksede Ella]]* og i rollen som Ursula Andress i *The Life and Death of Peter Sellers*.

I desember 2004 ble hun vertinne i reality-serien *Project Runway* i USA, der motedesignere kjemper om muligheten til å vise kleskolleksjonen sin på New York Fashion Week samt å motta penger til å lansere sitt eget klesmerke.

I desember 2005 ble hun i tillegg til å være vertinne for den andre sesongen av *Project Runway* også vertinne for *Germany's Next Top Model*, den tyske versjonen av *[[Top Model]]*. Serien ble en suksess, men ikke uten en del kontrovers. En tysk feministgruppe oppfordret til boikott av serien etter at en av deltakerne ble stemt ut på grunnlag av at hun var «for tykk».

## Referanser


## Eksterne lenker
* 
* Filmer og bilder med Heidi Klum på supermodels.nl 
* Heidi Klums profil i FMD-databasen
* «AskMen Biographies»: Heidi Klum
* 
* Intervju i Der Spiegel, 12. februar 2006
Lunar Reconnaissance Orbiter

**Lunar Reconnaissance Orbiter** (**LRO**) er en amerikansk romsonde som skal utforske månen i forkant av nye bemannede landinger i Constellation-programmet. Den ble skutt opp 18. juni 2009 med en Atlas V rakett fra Cape Canaveral i Florida. Romsonden gikk inn i bane rundt månen 23. juni 2009.

Romsonden ble bygget av NASAs Goddard Space Flight Center.

## Instrumenter
Romsonden vil ha seks ulike instrumenter og et teknologi-demonstrasjon, for å gjennomføre undersøkelser, spesifikt mot menneskelig bosettinger på månen. Instrumentene skal leveres av ulike organisasjoner i USA og Russland.

## Oppdrag
* Instrumentene vil generere et global kart av månen
* Bestemme potensielle landingssteder, som er sikre mot farer
* Måle lys- og temperatur på månens poler
* Lete etter potensielle ressurser, som vann
* Fastlegge strålingsfaren fra rommet og dets effekt på mennesker

LROs høyoppløselige kameraer vil være i stand til å vise flere av de større delene av utstyr som ligger på overflaten av månen (for eksempel fra Apollo 11).

## Eksterne lenker
* Offisielt nettsted om LRO
Comité de surveillance des activités de renseignement de sécurité

**Comité de surveillance des activités de renseignement de sécurité** (**CSARS**, engelsk: **Security Intelligence Review Committee** (**SIRC**)) er et uavhengig organ i den canadiske regjeringen som fører tilsyn med etterretningsorganisasjonen Service canadien du renseignement de sécurité (SCRS) og etterforsker klager fra publikum. CSARS ble opprettet i 1984 som et resultat av omorganiseringen av etterretningstjenesten og opprettelsen av SCRS.

CSARS' oppgave er å kontrollere etterretningsaktivitetene til SCRS for å sikre at etatens ekstraordinære myndighet til å overvåke canadiske borgere ikke misbrukes. CSARS består av fem medlemmer som utnevnes av den føderale regjeringen, og som sverges til medlemmer av Det kongelige råd for Canada for å kunne ta del i gradert informasjon under loven om statshemmeligheter.

## Eksterne lenker
*
«Whydah Galley»

**«Whydah Galley»** var et piratskip under kommando av piraten Samuel Bellamy på begynnelsen av 1700-tallet. Skipet, en galei, ble senket utenfor Cape Cod i 1717 og gjenfunnet av vrakdykkere i 1984. Da den ble senket var det den største prisen som til da var blitt kapret av pirater. I lasten hadde hun blant annet indigo, gull og sølv. Skipet var opprinnelig et slaveskip laget i England. Den fikk navnet sitt fra stedet Whydah på vestkysten av Afrika der slavene ble kjøpt.

## Eksterne lenker
* National Geographics side om Whydah Galley (engelsk)
* Expedition Whydah  (engelsk)
Lorena Ochoa

**Lorena Ochoa** (født 15. november 1981 i Guadalajara) er en meksikansk golfspiller. Hun ble profesjonell i 2002, og har siden 2003 spilt fast på den amerikanske LPGA-touren. Før henne hadde kun én meksikansk kvinne greid å kvalifisere seg til LPGA-touren, og hennes suksess, med fire seire i løpet av like mange år, har bidratt til å øke interessen for golf i Mexico.

På førsterunden av Kraft Nabisco Championship i 2006 brukte hun 62 slag, og tangerte dermed rekorden for laveste rundeskår under en ''major''-turnering, både for menn og kvinner. Hun beholdt ledelsen frem til siste dag av turneringen, men tapte til slutt i omspill mot Karrie Webb.

## Meritter

### Seire på LPGA-touren
* 2009: Honda LPGA Thailand, Corona Championship, Navistar LPGA Classic
* 2008: HSBC Women's Champions, Safeway International, Nabisco Championship, Corona Championship, Ginn Open, Sybase Classic, Navistar LPGA Classic
* 2007: Safeway International; Sybase Classic; Wegmans LPGA; Women's British Open; CN Canadian Open; Safeway Classic; Samsung World Championship; ADT Championship
* 2006: LPGA Takefuji Classic; Sybase Classic; Wendy's Championship for Children; Corona Morelia Championship; Samsung World Championship; The Mitchell Company LPGA Tournament of Champions
* 2005: Wegmans Rochester LPGA
* 2004: Franklin American Mortgage Championship, Wachovia LPGA Classic

## Eksterne lenker
* 
*
GRC

**GRC** kan sikte til:
* Gendarmerie royale du Canada, det canadiske føderale politiet
* ISO 3166-1 alfa-3-koden til Hellas
Åsmund Huser

**Åsmund Gunnar Huser** (født 1950) er en norsk dokkespiller og skuespiller.

Huser er særlig kjent for å styre dukkene og gi stemme til flere figurer i NRKs barne-TV-programmer, blant annet Tøfflus i *[[Jul i Skomakergata]]*, Smitt og smule i *[[Tre-fire-fem]]* (Labbetuss), sjiraffen Raffen i *[[Portveien 2]]* og Bjarne Betjent i *[[Sesam Stasjon]]*. Han har også spilt bakerspøkelset Napoleon i *[[Uhu!]]*.

Huser startet som dukkespiller i 1974, som ansatt ved Oslo Nye Teaters dukketeater. I 1978 begynte han å arbeide som frilanser. Han har turnert med en lang rekke egenproduserte dokketeaterforestillinger.

Våren 1980 hadde han sin første premiere med sitt eget teater, som han ga navnet **Unge Husers Dukketeater**. Ved siden av frilansvirksomheten har han også vært tilknyttet Oslo Nye Teater, Riksteatret og Brageteatret.

I romjulen 1988 sendte NRK barneprogrammet *Rubbel og Bit – en musikal på badet*. Der spilte Åsmund Huser figuren «Kontrabasskongen», som han selv var figurmaker for. Blant figurene han senere har gitt scenisk liv og stemme på fjernsyn, er dukken «Tøfflus» fra NRKs julekalender *[[Jul i Skomakergata]]*. Denne dukken ble skapt av Mona Wiig. Han var figurspilleren bak «Bjarne betjent» i barnetv-serien *[[Sesam stasjon]]*.

Siden 2006 har han jobbet som assistent i Hauerseter barnehage på Nordkisa.
 
## Referanser


## Eksterne lenker
* 
*  Egenpresentasjon på teaternett.no
Christin Aamodt

**Christin Aamodt** (født 1970) er en norsk journalist og organisasjonsarbeider. 

Aamodt var ansatt NRK fra 2007 til 2011. Her jobbet hun i ''Dagsnytt18'', *[[Søndagsavisa]]* og *[[Ukeslutt]]*. I 2011 gikk hun til produksjonsselskapet Strix Television, hvor hun var i et drøyt år. Hun hadde deretter kortere opphold ved Mastiff (2012–13), Gyro AS (2013), Endemol (2013), ITV (2013) og Snowman TV (2014). Deretter 1,5 år i Tellus Works (2015–2016) og nærmere tre år i Kvaalogjansen (2016–2019) før hun i 2019 ble ansatt i Jaam.

Aamodt har bakgrunn fra flere frivillige organisasjoner i Norge, deriblant Ungdom Mot Narkotika hvor hun også var leder fra 1995 til 1997. Videre har Aamodt vært leder i Barne- og ungdomsrådet i Oslo, daglig leder i Norges Snowboardforbund, medlem i Presseforbundets offentlighetsutvalg, rådsmedlem i Sosial- og helsedepartementets Narkotikaforebyggende råd.  

Hun har dessuten gjort seg kjent for sitt feministiske engasjement. Hun var ansvarlig redaktør i radiOrakel fra 2003 til 2004. Her tok hun blant annet initiativet til å starte opp *Women's mediawatch* i Norge. Aamodt har også skrevet for *[[Dagbladet]]*s feminismeblogg samt fungert som produsent for flere av Kate Pendrys teateroppsetninger. 

Hun var valgkampsekretær for Rød Valgallianse i Oslo under stortingsvalget i 2005. 

## Referanser
Mystacinobia zelanica

***Mystacinobia zelanica*** er en art fluer. Det er den eneste arten i slekten ***Mystacinobia*** som er eneste slekt i familien **Mystacinobiidae**. Denne vingeløse fluen lever i kolonier av flaggermusen *[[Mystacina tuberculata]]*, som er den eneste flaggermus-arten på New Zealand. 

Koloniene ligger i store, hule trær og fluene lever av guanoen som flaggermusene produserer.

## Systematisk inndeling

* Ordenen **[[tovinger]]**, Diptera
** **[[fluer]]**, Brachycera
*** Underordenen **[[høyere fluer]]**, Cyclorrhapha
**** Gruppen **[[Schizophora]]**
***** Gruppen **Calyptratae**
****** Overfamilien **[[Oestroidea]]**
******* Familien **Mystacinobiidae**
******** ***Mystacinobia zelanica*** Holloway, 1976

## Kilder
* McAlpine, J.F. 1989. Phylogeny and classification of the Muscomorpha. *Manual of Nearctic Diptera* 3: 1397-1518. Agriculture Canada, Ottawa.

## Eksterne lenker
*
En tid for fulle hester

***En tid for fulle hester*** (originaltittel: *Zamani barayé masti asbha*, kurdisk: *Demek jibo hespên serxweş*) er en kurdisk-iransk dramafilm fra 2000 regissert av Bahman Ghobadi. Filmen er spilt inn i østre Kurdistan, Iran. 

Den vant prisen for *det gyldne kamera* under Cannes filmfestival i 2000, og Don Quijote-prisen under Tromsø Internasjonale Filmfestival.

Filmen handler om noen foreldreløse søsken som forsørger seg selv gjennom å drive smugling over grensa mellom Irak og Iran og prøver å skaffe en av søsknene en operasjon.

## Priser
*Best Film Award, Golden Camera (Caméra d'Or), Filmfestivalen i Cannes, Frankrike, 2000. 
*Special Jury Award, Silver Hugo , Chicago International Film Festival, USA, 2000.
*Best Feature Award, Edinburgh Film Festival, Skottland, Storbritannia, 2000.
*Best Feature Award, Santa Fe Film Festival, Fort Lauderdale, USA, 2000.
*Grand Jury Award, São Paulo International Film Festival, Brasil, 2000.
*Best Feature, Banff International Film Festival, Canada, 2000.
*Special Jury Award, Gijon International Film Festival, Spania, 2000.
*Best feature Award, Children Film Festival, Isfahan, Iran, 2000.

## Handling
En kurdisk familie forsøker å overleve etter at begge foreldrene deres er døde. Ayoub, den eldste gutten i familien, blir husets overhode og må gjøre alt han klarer for å overleve. Madi, Ayoubs funksjonshemmede bror, har behov for en medisinsk operasjon. Ayoub strekker seg langt for å samle inn penger til operasjonen ved å smugle lastebil-dekk sammen med en gruppe andre kurdiske landsbyboere i nærheten av grensen mellom Iran og Irak.

Ayoubs onkel bestemmer seg for å gifte seg med Ayoubs søster, mot å betale brudgommens familie som kan finansiere Madis operasjon på den irakiske siden av grensen. Men når de ankommer familien nekter brudgommens mor å akseptere Madi. Men hun godtar å gi Ayoub og hans onkel en muldyr som kompensasjon. Ayoub bestemmer seg for å ta med muldyret til Irak, hvor dyret sannsynligvs er verdt mer. Han slår seg sammen med en gruppe smuglere, for å komme seg over grensen. De bruker muldyr til å frakte produkter, og gir dyrene whisky slik at de bedre kan overleve den harde vinteren i fjellet. Men smuglerne blir snart tatt i bakhold på vei over grensen, og dyrene er alt for fulle til å fortsette videre.

## Skuespillere
*Ayoub Ahmadi 
*Rojin Younessi 
*Amaneh Ekhtiar-dini 
*Madi Ekhtiar-dini 
*Kolsolum Ekhtiar-dini 
*Karim Ekhtiar-dini 
*Rahman Salehi 
*Osman Karimi 
*Nezhad Ekhtiar-dini

## Referanser


## Eksterne lenker
*
Commission de la capitale nationale

**Commission de la capitale nationale** (**CCN**, engelsk: **National Capital Commission** (**NCC**)) er et canadisk statlig selskap som forvalter de føderale landområdene og bygningene i Canadas nasjonale hovedstadsregion, som omfatter Ottawa og Gatineau med forsteder.

Selskapets rolle er å fremme regionen som landets hovedstadsområde, særlig med tanke på anliggender som har nasjonal interesse, som monumenter og minnesmerker, turisme og begivenheter som Canadas nasjonaldag. Hovedstadsområdet er ikke en egen jurisdiksjon slik det gjerne er i andre føderasjoner (Washington, DC, Australian Capital Territory, Distrito Federal).

## Eksterne lenker
*
Tilbake

***Tilbake*** (originaltittel: *Возвращение* el. *Vozvrasjtsjenije*) er en russisk dramafilm fra 2003 regissert av Andrej Zvjagintsev.

Den vant fem priser under filmfestivalen i Venezia, deriblant Gulløven. Den vant også publikumsprisen under Tromsø Internasjonale Filmfestival året etter, og ble nominert til Golden Globes for beste utenlandske film.

Filmen ble meget godt mottatt av anmelderne og har fått 95 % på Rotten Tomatoes.

## Handling
I Russland bor Ivan og hans eldre bror Andrej sammen med sin mor og bestemor. Når de kommer hjem en dag blir de sjokkerte over å oppdage at faren deres har kommet tilbake etter et 12 års fravær. Kort tid senere reiser Ivan og Andrej på noe de tror skal være en enkel fisketur sammen med faren deres. Andrej er glad over å endelig bli gjenforent med faren sin. Men Ivan er bekymret for mannen som de bare kjenner fra et gammelt, falmet fotografi.

Men de får snart problemer på grunn av farens vanskelige og stadig mer brutale anstrengelser for å gjøre opp for det savnede 10-året. Ivan og Andrej blir blant annet skjelt ut, gransket og ignorert av mannen. Andrej ser ut til å se opp til faren sin, men Ivan er langt mer defensiv. Andrejs sterke behov for å knytte seg til en far han aldri har kjent, begynner også å distansere ham fra broren hans.

## Rolleliste
* Andrej – Vladimir Garin
* Ivan (Vanja) – Ivan Dobronravov
* Far – Konstantin Lavronenko
* Mor – Natalja Vdovina
* Bestemor – Galina Popova

## Referanser


## Eksterne lenker
*
* Anmeldelse i VG
Vladimir Garin

**Vladimir Garin** (født 26. januar 1987, død 24. juni 2003) var en russisk skuespiller som har en av hovedrollene i filmen *[[Tilbake]]*. Han druknet i 2003 i den samme innsjøen hvor noe av innspillingen til filmen hadde foregått, like før filmen debuterte internasjonalt.

## Referanser


## Eksterne lenker
*
Walter Short

**Walter Campbell Short** (født 30. mars, 1880&ndash; død 9. mars, 1949) var en amerikansk hæroffiser, mest kjent for å være sjef for US Army på Hawaii da japanerne angrep Pearl Harbor.

Walter Short var født i Fillmore i Illinois, studerte ved «University of Illinois», gikk inn i US Army og ble fenrik i 1901. Short avanserte innen hæren og ble i februar 1941 utnevnt til kommandant på Hawaii, med grad som generalløytnant.

Den 17. desember 1941 ble generalløytnant Short frabeordret kommandoen ved Pearl Harbor som en følge av angrepet. En kommisjon ledet av høyesterettsdommer Owen J. Roberts, kjent som «the Roberts Commission» ble avholdt rett etter angrepet. Generalløytnant Short og admiral Kimmel ble anklaget for å være uforberedt på det japanske angrepet og forsømmelse av tjenesten.

Kommisjonen har senere blitt kritisert for å ikke følge prosedyrene ved amerikansk krigsrett, de anklagede fikk ikke føre egne vitner, eller krysseksaminere anklagerens vitner. Admiral William Harrison Standley som var medlem av kommisjonen anså senere at de to hadde blitt gjort til syndebukker (1).

Den viktigste kritikken mot generalløytnant Short var at han hadde beordret flyene tett parkert (på denne tiden var flyvåpenet en del av hæren, US Airforce ble ikke opprettet før i 1947), og slik gjort det lett for japanerne å ødelegge de ved bombing. Grunnlaget for avgjørelsen var imidlertid at man var redd for sabotasje, og det var lettere å holde vakt over flyene når de var tett parkert. En annen anklage var at de to ikke tok tidligere advarsler alvorlig og ikke trodde et flyangrep på Pearl Harbor var mulig. 

Generalløytnant Short gikk av i 1942 og begynte deretter i Ford Motor Company. Han døde i 1949 i Dallas, Texas.

Den 25. mai 1999 vedtok USAs senat en resolusjon som frikjente Kimmel og Short

:*«De mottok ikke viktig etterretningsinformasjon som var tilgjengelig i [[Washington, DC]]*»

uttalte senator William V. Roth jr. (R-DE), og sa at de to hadde blitt gjort til syndebukker av Pentagon. Senator Strom Thurmond (R-Sc) kalte Kimmel og Short for «*de to siste ofrene for Pearl Harbor*» http://www.thenewamerican.com/focus/military/pearl_senate_vote.htm 

## Referanser
Paul Lukas

**Paul Lukas** (født **Pál Lukács** 26. mai 1891 i Budapest i Østerrike-Ungarn, død 15. august 1971 i Tanger i Marokko) var en ungarsk-amerikansk skuespiller. Han vant Oscar for beste mannlige hovedrolle for rollen som Kurt Muller i filmen *[[En dag skal komme]]* (1943). Lukas har fått en stjerne på Hollywood Walk of Fame.

## Filmografi (utvalg)
* 1930 – *[[Hans nye frue]]*
* 1931 – *[[Moralens voktere]]*
* 1933 – *[[Kysset foran speilet]]*
* 1938 – *[[En kvinne forsvinner]]*
* 1940 – *[[Mennesker i drift]]*
* 1943 – *[[En dag skal komme]]*
* 1954 – *[[En verdensomseiling under havet (film)|En verdensomseiling under havet]]*
* 1965 – *[[Lord Jim (film)|Lord Jim]]*

## Referanser


## Eksterne lenker
*
1. divisjon fotball for menn 1965

**[[Eliteserien i fotball|1. divisjon]] 1965** startet 23. april og sluttet 10. oktober.

Det ble spilt 18 runder. De to nederste lagene rykket ned. Det ble gitt to poeng for seier og ett poeng for uavgjort.

## Tabell

## Resultattabell

## Kilder
*rsssf.no – alle resultater 
*Norsk fotball-leksikon, 1999
James Cagney

**James Francis Cagney jr.** (født 17. juli 1899 i New York City i New York, død 30. mars 1986 i Stanfordville i New York) var en amerikansk skuespiller.

Cagneys første profesjonelle rolle var som en kvinne i revyen *Every Sailor* (1919). Han tilbrakte flere år i vaudeville og som komiker frem til han fikk sin første store rolle i 1925. Cagneys syvende film, *[[Samfunnets fiende]]* (1931), ble en av de mest innflytelsesrike gangsterfilmer fra denne perioden. Cagney ble anklaget for å være en kommunistisk sympatisør i 1934 og igjen i 1940. Anklagen fra 1934 stammet fra et brev fra en lokal kommunist som ble funnet av politiet. Brevet hevdet at Cagney skulle verve andre kjente Hollywood-stjerner til kommunistiske møter. Cagney benektet dette.

Cagney vant Oscar for beste mannlige hovedrolle for rollen som George M. Cohan i filmmusikalen *[[Yankee Doodle Dandy]]* (1942). Han ble også nominert til Oscar for rolletolkningene sine i filmene *[[Svarte engler]]* (1938) og *[[Elsk meg eller gå!]]* (1955). I 1974 mottok Cagney en Life Achievement Award av Det amerikanske filminstituttet, og han har en stjerne på Hollywood Walk of Fame. I 1984 ble han tildelt Presidentens frihetsmedalje av daværende president Ronald Reagan. Cagney døde på gården sin i Stanfordville i New York, på påskedagen i 1986, av et hjerteinfarkt.

I 1999 ble Cagney kåret til tidenes åttende største mannlige filmlegende av Det amerikanske filminstituttet.

## Filmografi

## Referanser


## Eksterne lenker

*
Oestroidea

* spyfluer
* kjøttfluer 
* snyltefluer 
* skrukketrollfluer 
* nesebremser 
* hudbremser 
* magebremser 
* Mystacinobiidae

**Oestroidea** er en gruppe (overfamilie) av fluer som inneholder flere artsrike familier. De blir regnet til gruppen Calyptratae som kan kjennes blant annet på at de har to store vingeskjell bak vingefestet (i armhulen), og en lengdefure på utsiden av det andre antenneleddet (*pedicellus*). 

Oestroidea omfatter familier der larvene lever av: 
* guano – Mystacinobiidae 
* åtsler – spyfluer og noen kjøttfluer
* parasitter på virvelløse dyr – kjøttfluer, skrukketrollfluer og snyltefluer 
* parasitter på virveldyr – nesebremser, hudbremser, magebremser og noen spyfluer


## Skadedyr
En del av Oestroidea er alvorlige skadedyr, det gjelder særlig de tre familiene av bremser og gullfluene (*Lucilia* spp.) i familien spyfluer, som alle angriper husdyr. 

## Nyttedyr
På den andre side spiller spyfluene en viktig rolle som nedbrytere av åtsler og noen larver av denne familien kan brukes til å rense infiserte sår (bioterapi). Snyltefluene kan være viktige naturlige fiender for skadeinsekter.

## Systematisk inndeling

* Ordenen tovinger, **Diptera**
** Fluer, **Brachycera**
*** Underordenen høyere fluer, **Cyclorrhapha**
**** Gruppen **[[Schizophora]]**
***** Gruppen **[[Calyptratae]]**
****** Overfamilien **Oestroidea**
******* Familien spyfluer, Calliphoridae
******* Familien Mystacinobiidae
******* Familien kjøttfluer, Sarcophagidae
******* Familien skrukketrollfluer, Rhinophoridae
******* Familien snyltefluer, Tachinidae
******* Familien bremser Oestridae
******** Gruppen nesebremser, (Cephenemyiinae og Oestrinae) 
******** Gruppen hudbremser, (Oestromyiinae og Hypodermatinae)
******** Gruppen magebremser, (Gasterophilinae og Cobboldiinae)

## Eksterne lenker
* 
* Schizophora - Tree of life (engelskspråklig)
* Norsk Entomologisk forening – for deg som vil lære mer om insekter.
Canadas forsvar

**Canadas forsvar** består av et integrert militærvesen uten særegne forsvarsgrener. Det offisielle navnet på organisasjonen er ***Forces canadiennes*** (fransk) og ***Canadian Forces*** (engelsk).

Det canadiske forsvaret ble opprettet 1. februar 1968 da regjeringen besluttet å slå sammen de tre forsvarsgrenene (*Canadian Army*, *Royal Canadian Navy* og *Royal Canadian Air Force*) til én samlet organisasjon. Canada er et av svært få land som har organisert militærvesenet på denne måten.

Øverstkommanderende er Charles III, men denne rollen utøves av generalguvernøren som monarkens representant. Forsvarsministeren har det politiske ansvaret.

Hovedelementene i forsvaret er tre overkommandoer kalt Maritime Command, Land Force Command og Air Command, som på mange måter tilsvarer henholdsvis marinen, hæren og flyvåpenet i andre militærvesen. Gjennom en omorganisering i 2006 ble i tillegg tre nye kommandoer opprettet: Canada Command, med ansvar for operasjoner på det canadiske territorium; Canadian Expeditionary Force Command, med ansvar for operasjoner i utlandet; og Canadian Special Operations Command, med ansvar for landets spesialstyrker.

## Referanser


## Eksterne lenker
*
Figurteater

**Figurteater** er en scenekunstart som kan omfatte dukketeater, skyggespill og andre former for scenekunst. Benevnelsen *figurteater* ble tatt i bruk på norsk etter inspirasjon fra tysk, foranlediget av at stadig flere scenekunstutøvere benyttet andre objekter enn dukker i sine forestillinger, og dermed anså at begrepet *dukketeater* ble for snevert.

## Begrepet «figurteater»
Østerrikeren Richard Teschner (1879-1948), som var utdannet i Praha, oppdaget på en reise i Nederland i 1911 javanesiske stavdukker (wayang golek) som var blitt importert av hollendske kjøpmenn og kolonialister. Tilbake i Wien etablerte han et teater som han kalte *Figuren Spiegel* ("figurspeil"), med dukker inspirert av stavdukkene fra Java. Teschners dukketeater øvet sterk innflytelse på andre dukketeaterkunstnere i Vesten, og stavdukker ble også svært populære både i USA og Europa. Det tyske begrepet «Figurentheater» har senere dannet forelegg for etableringen av det norske *figurteater*.

Dr.phil. Anne Helgesen definerer begrepet slik:«I Norge har man siden begynnelsen av 1990-tallet forsøkt å gi kunstarten navnet *figurteater*. Begrepet figurteater inkluderer alt som tidligere gikk under navnet dukketeater, men det omfatter også teater med objekter, med animert scenografi, materialteater og skyggeteater – kort sagt teater der en eller flere spillere gir gjenstander liv ved å manipulere dem.»Dr.phil. Mona Wiig siterer i sin doktoravhandling Jaroslav Etlik, som gir følgende definisjon:«Whenever the actor; through his play, endows any object onstage in such a way that the viewer perceives all the movement and behaviour of that object as an expression of the inner life of the *image* evoked in the mind of the viewer by the object, then the viewer's consciousness identifies that object as a puppet. From this point of view, any three-dimensional entity in the playing area can become a puppet (a prop, a light, a shadow, any object, simply anything), provided it fulfills the above condition of the movement mediated by the actor (an thus not its own movement) that refers to inner consciousness an to visible signs of inner life.»I stortingsmeldingen *Bak kulissene* brukes en lite dekkende definisjon: «Figurteater er teater med dukker eller levende skuespillere.» Dette er åpenbart en for snever definisjon.

## Organisasjon for figurteater
Den internasjonale organisasjonen Union Internationale de la Marionnette (UNIMA) ble opprettet i 1929 for å samle dukketeaterkunstnere over hele verden. Dette var før det utvidede begrepet «figurteater» ble lansert. Per 2018 er UNIMA blitt den internasjonale hovedorganisasjonen for alle figurteaterutøvere, med underavdelinger over hele verden.

Mange norske figurteatre og figurteaterkunstnere er i dag tilsluttet UNIMA Norge, en organisasjon som arbeider for å fremme figurteater som scenekunstart, samt som pedagogisk og terapeutisk virkemiddel.

## Se også
* Dukketeater
* Skyggespill
* Modellteater (også kalt papirteater)
* Materialteater

## Referanser
Ray Milland

**Ray Milland** (født **Alfred Reginald Jones** 3. januar 1907, død 10. mars 1986) var en britisk skuespiller og regissør.

Milland vant Oscar for beste mannlige hovedrolle for rollen som den alkoholiserte forfatteren Don Birnam i filmen *[[Forspilte dager]]* (1945). Han har to stjerner på Hollywood Walk of Fame.

## Filmografi (utvalg)
* 1931 – *[[Lenge leve diplomatiet!]]*
* 1932 – *[[Større enn kjærligheten]]*
* 1937 – *[[Lett på tråden (1937)|Lett på tråden]]*
* 1939 – *[[Journalist på eventyr]]*
* 1941 – *[[Jeg vil ha vinger]]*
* 1942 – *[[Urent farvann]]*
* 1944 – *[[Mannen hun ofret seg for]]*
* 1945 – *[[Forspilte dager]]*
* 1947 – *[[Sigøynerblod]]*
* 1948 – *[[Den store klokken]]*
* 1950 – *[[Farenes dal]]*
* 1954 – *[[Ring politiet!]]*
* 1955 – *[[Den store kandidat]]*
* 1970 – *[[Love Story]]*
* 1972 – *[[Froskene]]*
* 1975 – *[[Den eventyrlige flukten]]*
* 1976 – *[[Med døden som annenpilot]]*

## Referanser


## Eksterne lenker
*
Kristian Helland

**Kristian Helland** (født 1947) er en norsk politiker fra Kristelig Folkeparti i Bergen. 

Helland er fra Strand kommune i Rogaland og tok examen artium ved Stavanger katedralskole.

Han var ordfører i Bergen 2001–2003, etter at forgjengeren Ingmar Ljones i 2001 ble valgt inn på Stortinget, og varaordfører etter valget i 2003.

I 2007 valgte Helland å trekke seg ut av kommunepolitikken, men fortsatte som leder for Hordaland KrF (valgt 2006) frem til februar 2012. Fra 2011–2015 var han representant i Hordaland fylkesting for samme parti.
 
## Forfatterskap
*Pietist i kulturkamp: [[Nils Lavik]] og framveksten av Kristeleg Folkeparti.* NLA forlaget. ISBN 9788274680951 (2003)

## Referanser
Streblidae

**Streblidae** er en liten familie av parasittiske fluer knyttet til flaggermus. De er i slekt med flaggermusfluene men er ikke like ekstremt omdannet til parasitter som disse – man kan fortsatt se at Streblidae er fluer.

De tilhører de såkalte *pupipare* fluene, det vil si at hele larveutviklingen skjer inne i hunnens bakkropp og larvene er klare til å forvandle seg til pupper når de fødes.

Streblidae lever i varme områder og finnes bare lengst sør i Europa.

## Utseende
Små til middelsstore (0,75 – 5&nbsp;mm), gule eller gulbrune fluer.

**Kroppsformen** varierer mye. De har vinger når de klekkes, men feller ofte disse etter at de har funnet en flaggermus å sitte på.

**Brystet** (thorax) er stort, ofte ganske høyt hvelvet. Noen arter har lange børster på brystet, andre bare fine hår. Vingene er korte og brede, hårete langs ytterkanten med et fint årenett. Ofte felles vingene når fluene har funnet fram til en vert. Beina er korte og kraftige, med store klør.

**Bakkroppen** er stor, særlig hos gravide hunner, fordi larven som utvikles i bakkroppen blir nesten like stor som hunnen (moren).

**Hodet** er lite og redusert, og øyne mangler ofte. Antennene er to-leddet, korte og kraftige. Munndelene er utviklet til en kort, men kraftig sugesnabel.

## Levevis
Streblidae er knyttet til flaggermus der de lever som blodsugere. De voksne fluene bruker sine kraftige klør til å klynge seg fast til flaggermusens pels.

Hunnene i underfamilien Ascodipterinae feller vingene, borrer seg inn under huden på flaggermusen, forandrer utseende og lever som indre parasitter der.

Hele larveutviklingen skjer inne i hunnens bakkropp og larvene klekkes ferdige til å forvandle seg til pupper.

De fleste artene er knyttet til små flaggermus som lever i kolonier i huler. Streblidae lever for det meste i tropene og det er bare kjent to arter som er knyttet til flaggermus som går i vinterdvale.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Gruppen Calyptratae
****** Overfamilien Hippoboscoidea (=Pupiparae)
******* Familien **Streblidae**
******** Underfamilien Nycteriboscinae  – den gamle verden (Europa, Asia, Afrika)
******** Underfamilien Ascodipterinae – den gamle verden (Europa, Asia, Afrika)
******** Underfamilien Streblinae – Amerika
******** Underfamilien Nycterophilinae – Amerika
******** Underfamilien Trichobiinae – Amerika

## Kilder
* Hurka, K. 1998. Family Streblidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 839-848. Science Herald, Budapest.

## Eksterne lenker
*
Det peloponnesiske forbund

**Det peloponnesiske forbund** var et forbund av bystater, under ledelse av Sparta, på halvøya Peloponnes. Forbundet ble opprettet på 500-tallet f.Kr. og varte frem til 366 f.Kr.

På slutten av det 6. århundre hadde Sparta blitt den mektigste staten i Peloponnes og hadde politisk og militært hegemoni over den nest mektigste staten, Argos. Sparta skaffet seg to mektige allierte i Korint og Elis ved å fjerne tyranniet i Korint og hjelpe Elis til å sikre seg kontroll over de olympiske leker. Sparta fortsatte strategier på denne måten til å skaffe seg andre allierte i forbundet. Sparta beseiret Tegea i en grensekrig og tilbød dem en permanent defensiv allianse. Dette var vendepunktet for spartansk utenrikspolitikk. 

Mange andre stater i det sentrale og nordlige Peloponnes sluttet seg til forbundet som til slutt inkluderte alle peloponnesiske stater med unntak av Argos og Akhaia. Det spartanske herredømmet var garantert da Sparta beseiret Argos i et slag i 546 f.Kr.

Forbundet var organisert med Sparta som hegemon og ble kontrollert av de alliertes forsamling som bestod av to deler. Den første delen var spartanernes forsamling, mens hver alliert stat hadde en stemme uavhengig av statens størrelse eller geopolitiske makt i de alliertes kongress. Det ble ikke betalt skatt i fredstid, men en tredjedel av militæret til en stat kunne innkalles i krigstid. Bare Sparta kunne sammenkalle forbundets kongress. Alle allianser ble kun gjort med Sparta slik at medlemsstatene måtte danne egne allianser med hverandre. Selv om hver stat hadde en stemme, var ikke Sparta tvunget til å bøye seg for resolusjoner forbundet endte opp med. Dermed var ikke det peloponnesiske forbundet strengt tatt en «allianse», og det var heller ikke peloponnesisk i hele dens eksistens. 

Forbundet gav beskyttelse og sikkerhet til dets medlemmer, men først og fremst til Sparta. Det var en svært stabil allianse som støttet oligarkier og motsatte seg tyrannier.

Etter perserkrigene ekspanderte forbundet til det hellenske forbund som inkluderte Athen og andre stater. Det hellenske forbund ble ledet av Pausanias, men etter at han ble kalt tilbake ble det ledet av Kimon fra Athen. Sparta trakk seg ut og det peloponnesiske forbund ble gjenopplivet med Spartas opprinnelige allierte, mens det hellenske forbundet endret seg til det athenske sjøforbundet som ble ledet av Athen. Dette kan skyldes Spartas og andre alliertes sjalusi for athenerne som ønsket å spre sitt styre. De to forbundene endte til slutt i konflikt med hverandre i peloponneserkrigen.

Forbundet gikk til krig mot Theben i 360–årene f.Kr. og ble til slutt beseiret. Theben tvang Korint og andre bystater til å skilles fra spartanerne og oppløste etterpå det peloponnesiske forbundet.

## Eksterne lenker
* Livius, Det peloponnesiske forbund  av Jona Lendering
Hippoboscoidea

* Tsetsefluer
* Lusfluer
* Flaggermusfluer
* Streblidae

**Hippoboscoidea** (=Pupiparae) er en gruppe av sterkt spesialiserte fluer som alle er blodsugere på pattedyr og fugler.

Disse fluene er *pupipare*, det vil si at hele larveutviklingen skjer inne i hunnens bakkropp, dette kalles *[[falsk placenta]]*.  Larven «fødes» klar til å forvandle seg til en puppe.

Overfamilien omfatter tsetsefluene, som er frittlevende og ser ut som normale fluer, og de tre svært spesialiserte familiene lusfluer, flaggermusfluer og Streblidae, som tilbringer nesten hele tiden fastsittende på vertsdyrene og har et ganske spesielt utseende. To av familiene, flaggermusfluer og Streblidae, er spesialister på flaggermus, mens lusfluer kan angripe ulike slags pattedyr og også fugler. Tsetsefluene er alvorlige skadedyr fordi de sprer sovesyke i Afrika.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Gruppen Calyptratae
****** Overfamilien **Hippoboscoidea**
******* Familien tsetsefluer, Glossinidae
******* Familien lusfluer, Hippoboscidae
******* Familien flaggermusfluer, Nycteribiidae
******* Familien Streblidae

## Eksterne lenker
*
Ronald Colman

**Ronald Charles Colman** (født 9. februar 1891 i Richmond i Stor-London, død 19. mai 1958 i Santa Barbara i California) var en britisk skuespiller.

Colman mottok Oscar for beste mannlige hovedrolle for rollen som Anthony John i filmen *[[Dobbeltliv]]* (1947). Han har to stjerner på Hollywood Walk of Fame.

## Filmografi

* *The Live Wire* (1917)
* *A Daughter of Eve* (1919) 
* *Sheba* (1919) 
* *Snow in the Desert* (1919)
* *[[The Toilers (britisk stumfilm)|The Toilers]]* (1919)
* *[[Anna the Adventuress]]* (1920)
* *A Son of David* (1920)
* *The Black Spider* (1920)
* *[[Handcuffs or Kisses]]* (1921)
* *[[Den hvite nonne]]* (1923)
* *The Eternal City* (1923) 
* *[[Twenty Dollars a Week]]* (1923)
* *Tarnish* (1924)
* *[[Her Night of Romance]]* (1924)
* *Ramola* (1924)
* *Tyven i paradiset* (1925)
* *Hans største øieblik* (1925)
* *The Sporting Venus* (1925)
* *[[Hennes søster fra Paris]]* (1925)
* *[[Kjærlighetens melodi]]* (1925)
* *[[Stella Dallas (1925)|Stella Dallas]]* (1925)
* *[[Hans største fristelse]] (1925)*
* *Kiki* (1926)
* *[[Trikolorens helter]]* (1926)
* *[[Ørkenens paradis]]* (1926)
* *The Night of Love* (1927)
* *[[Flammende kjærlighet]]* (1927)
* *[[To elskende]]* (1928)
* *The Rescue* (1929)
* *[[Bulldog Drummond (1929 film)|Bulldog Drummond]]* (1929)
* *[[De fordømtes øy]]* (1929)
* *Raffles* (1930)
* *[[Millionærarving på vift]]* (1930)
* *The Unholy Garden* (1931)
* *Arrowsmith* (1931)
* *Cynara* (1932)
* *[[Stedfortrederen]]* (1933)
* *Bulldog Drummond Strikes Back* (1934)
* *Clive of India* (1935)
* *The Man Who Broke the Bank at Monte Carlo* (1935)
* *[[To byer (1935)|To byer]]* (1935)
* *[[Under Two Flags]]* (1936)
* *[[Tapte horisonter]]* (1937)
* *[[Fangen på Zenda (1937)|Fangen på Zenda]]* (1937)
* *Hvis jeg var konge* (1938)
* *The Light That Failed* (1939)
* *Lucky Partners* (1940)
* *My Life With Caroline* (1941)
* *[[Hele byen sladrer]]* (1942)
* *[[Ut av skodden]]* (1942)
* *[[Kismet (1944 film)|Kismet]]* (1944)
* *The Late George Apley* (1947)
* *Dobbeltliv* (1947)
* *[[Champagne til Cæsar]]* (1950)
* *[[Jorden rundt på 80 dager (film)|Jorden rundt på 80 dager]]* (1956)
* *Menneskehetens historie* (1957)

## Referanser


## Eksterne lenker
*
Hans Seip

**Hans Kristian Seip** (født 6. november 1881, død 25. mars 1945) var en norsk politiker som representerte Venstre og Avholdspartiet. Han var opprinnelig fra Røyken, men flyttet til Bergen og stillingen som veisjef i 1921. Her var han ordfører for Avholdspartiet mellom 1923 og 1924, og mellom 1925 og 1930 var han vararepresentant til Stortinget for Venstre. I 1929 ble han ansatt som fylkesmann i Sogn og Fjordane, en stilling han hadde til han ble avsatt av okkupasjonsmakten i 1941. Han var også stortingsrepresentant fra 1934 til sin død.

Seips søster var gift med Eivind Berggrav. Hans Seip var far til Jens Arup Seip.

## Referanser


## Eksterne lenker
*
STS-116

**STS-116** var en romferd til Den internasjonale romstasjonen med den amerikanske romfergen Discovery, som ble skutt opp norsk tid 02:47 9. desember 2006 og landet den 23. desember 2006. Det er den 117. romferden med en amerikansk romferge.

## Mannskap
*Mark L. Polansky, Commander 
*William Oefelein, Pilot 
*Nicholas Patrick, Mission Specialist 1 
*Robert Curbeam, Mission Specialist 2 
*Christer Fuglesang, ESA - Mission Specialist 3 
*Joan Higginbotham, Mission Specialist 4 

**Med opp – ISS Crew 14:**
*Sunita Williams, Flight Engineer 

**Med ned – ISS Crew 13:**
*Thomas Reiter, ESA - Flight Engineer 

## Høydepunkter fra ferden
Oppdragets navn: *ISS Assembly Flight 12A.1: P5 Truss & Spacehab-SM*
*STS-116 skal levere og montere «P5 truss» til ISS.
*STS-116 tar med seg ISS Ekspedisjon 14 sitt medlem Sunita Williams, og bringer tilbake ISS Ekspedisjon 13 sitt medlem Thomas Reiter fra ESA (skutt opp med STS-121).
*Christer Fuglesang blir Sverige sin aller første astronaut. 
*To ESA-astronauter i verdensrommet samtidig.

### Romvandringer

## Landing

Klokka 23.32 den 23. desember 2006 norsk tid, landet Discovery på rullebanen til Kennedy Space Center ved Cape Canaveral. Landingen ble utført uten noen problemer.

## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
* NASA's side om STS-116 
* Svensk side om Christer Fuglesang & STS-116